title: 2014/94/EU: Sklep Evropskega parlamenta in Sveta z dne 20. novembra 2013 o uporabi instrumenta prilagodljivosti

text:
               19.2.2014

               SL

               Uradni list Evropske unije

               L 48/8

      SKLEP EVROPSKEGA PARLAMENTA IN SVETA

   z dne 20. novembra 2013
   o uporabi instrumenta prilagodljivosti
   (2014/94/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 27 Sporazuma,
   ob upoštevanju predloga Evropske komisije,
   ker se po preučitvi vseh možnosti za prerazporeditev sredstev v okviru razdelka 1b zdi, da je treba uporabiti instrument prilagodljivosti, da bi financiranje iz splošnega proračuna Unije za proračunsko leto 2013 dopolnili preko zgornje meje razdelka 1b za 134 049 037 EUR in s tem financirali Evropski socialni sklad, iz katerega bi lahko povečali sredstva, namenjena Franciji, Italiji in Španiji, za leto 2013 za skupno 150 000 000 EUR –
   SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se uporabi instrument prilagodljivosti za zagotovitev zneska v višini 134 049 037 EUR v odobritvah za prevzem obveznosti v podrazdelku 1b.
   Ta znesek se uporabi za dopolnitev financiranja Evropskega socialnega sklada v okviru razdelka 1b.
   Člen 2
   Ta sklep se objavi v Uradnem listu Evropske unije.

      V Strasbourgu, 20. novembra 2013

            Za Evropski parlament

            Predsednik

         M. SCHULZ

            Za Svet

            Predsednik

         V. LEŠKEVIČIUS

      (1)  UL C 139, 14.6.2006, str. 1.


title: 2011/223/EU: Sklep Sveta z dne 31. marca 2011 o stališču, ki ga zavzame Evropska unija v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992

text:
               8.4.2011

               SL

               Uradni list Evropske unije

               L 94/1

         SKLEP SVETA
   z dne 31. marca 2011
   o stališču, ki ga zavzame Evropska unija v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992
   (2011/223/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 Pogodbe v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju da je mednarodni sporazum o sladkorju iz leta 1992, ki ga je v imenu Skupnosti sklenil Svet s Sklepom 92/580/EGS (1), prvotno ostal v veljavi do 31. decembra 1995. Od takrat je bil redno podaljševan za zaporedna obdobja dveh let. Nazadnje je bil podaljšan s sklepom Mednarodnega sveta za sladkor z dne 28. maja 2009 in ostaja v veljavi do 31. decembra 2011. V interesu Unije je, da se Sporazum nadalje podaljša. Komisijo, ki v Mednarodnem svetu za sladkor zastopa Unijo, bi bilo zato treba pooblastiti, da glasuje za takšno podaljšanje –
   SPREJEL NASLEDNJI SKLEP:
   Člen 1
   Stališče, ki ga zavzame Unija v Mednarodnem svetu za sladkor, je glasovati za podaljšanje Mednarodnega sporazuma o sladkorju iz leta 1992 za nadaljnje obdobje do dveh let.
   Komisija se pooblasti, da to stališče izrazi v Mednarodnem svetu za sladkor.
   Člen 2
   Ta sklep začne veljati na dan sprejetja.

      V Bruslju, 31. marca 2011

            Za Svet

            Predsednik

         VÖLNER P.

      (1)  UL L 379, 23.12.1992, str. 15.


title: Sklep Sveta z dne 21. oktobra 2002 o podpisu, v imenu Skupnosti, in začasni uporabi Sporazuma v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo

text:
Pomembno pravno obvestilo

|

32003D0197

Uradni list L 075 , 21/03/2003 str. 0033 - 0033

		Sklep Svetaz dne 21. oktobra 2002o podpisu, v imenu Skupnosti, in začasni uporabi Sporazuma v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo(2003/197/ES)SVET EVROPSKE UNIJE JE -Ob upoštevanju Pogodbe o ustanovitvi Evropske skupnosti in zlasti člena 71(1), v povezavi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija se je dogovorila o Sporazumu v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo.(2) S pridržkom morebitne poznejše sklenitve, naj bi se sporazum, ki je bil parafiran 25. januarja 2001, podpisal.(3) Pripraviti se mora vse potrebno za začasno uporabo sporazuma od 1. januarja 2002 -SKLENIL:Člen 1Podpis Sporazuma v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo, se v imenu Skupnosti odobri, s pridržkom Sklepa Sveta o sklenitvi navedenega sporazuma.Besedilo sporazuma je priloženo k temu sklepu.Člen 2Predsednika Sveta se pooblasti za določitev oseb(-e) s pooblastilom za podpis sporazuma v imenu Skupnosti, ko bo sporazum sklenjen.Člen 3Ob upoštevanju vzajemnosti se sporazum iz člena 1 začasno uporablja od 1. januarja 2002 do končanja postopkov za uradno sklenitev sporazuma.Člen 4Ta sklep se objavi v Uradnem listu Evropske unije.V Luxembourgu, 21. oktobra 2002Za SvetPredsednikP. S. Møller--------------------------------------------------Sporazumv obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se od 1. januarja 1999 uporablja za tranzitni promet Nekdanje jugoslovanske Republike Makedonije čez AvstrijoA. Pismo Evropske skupnostiBruselj, 29. oktobra 2002Gospod,V čast mi je, da vas obvestim, da je bilo na pogajanjih med delegacijo Nekdanje jugoslovanske Republike Makedonije in delegacijo Evropske skupnosti, v skladu z določbami člena 12(3)(b) Sporazuma med Evropsko skupnostjo in Nekdanjo jugoslovansko Republiko Makedonijo na področju prevoza dogovorjeno naslednje:1. Ekotočke (pravice tranzitnega prevoza) za težka tovorna vozila iz Nekdanje jugoslovanske Republike Makedonije, ki prehajajo čez Avstrijo, so dodeljene na naslednji način:za leto 1999: | 57401 ekotočk, |za leto 2000: | 55079 ekotočk, |za leto 2001: | 53641 ekotočk, |za leto 2002: | 49549 ekotočk, |za leto 2003: | 44240 ekotočk. |Dodatne ekotočke se dodelijo uporabnikom ceste"Rollende Landstraße"iz Nekdanje jugoslovanske Republike Makedonije do največ 50 % celotnega števila ekotočk za leto, kakor sledi:za leto 1999: | 28700 ekotočk, |za leto 2000: | 27540 ekotočk, |za leto 2001: | 26820 ekotočk, |za leto 2002: | 24775 ekotočk, |za leto 2003: | 22120 ekotočk. |Ekotočke za uporabnike ceste Rollende Landstraße (RoLa) se dodelijo organom Nekdanje jugoslovanske Republike Makedonije, in sicer se za vsaki dve povratni potovanji, opravljeni na cesti RoLa, dodelijo ekotočke za dve cestni vožnji.Avstrijsko podjetje za kombiniran prevoz, Ökombi, redno, vsak mesec, predloži Ministrstvu za promet in komunikacije Nekdanje jugoslovanske Republike Makedonije mesečne podatke o uporabnikih kombiniranega prevoza iz Nekdanje jugoslovanske Republike Makedonije v tranzitu čez Avstrijo.Sistem ekotočk se uporabi s 1. januarjem 2002.Tranzitna potovanja, izvršena v okoliščinah, navedenih v Prilogi A ali v okviru ECMT dovolilnic, so izvzeta iz sistema ekotočk.2. Na ozemlju Avstrije mora voznik težkega tovornega vozila iz Nekdanje jugoslovanske Republike Makedonije imeti pri sebi in na zahtevo nadzornih organov dati na voljo za pregled:(a) pravilno izpolnjen standardni obrazec ali avstrijsko potrdilo o plačilu ekotočk za zadevno potovanje, oblikovano v skladu s Prilogo B, v nadaljnjem besedilu navedeno kot "ekokarta"; ali(b) elektronsko napravo, nameščeno na motornem vozilu, ki omogoča avtomatsko odštevanje ekotočk, v nadaljnjem besedilu navedeno kot "elektronska ekotablica"; ali(c) ustrezno dokumentacijo, ki dokazuje, da gre za tranzitno potovanje, oproščeno ekotočk, kakor je opredeljeno v Prilogi A ali v okviru ECMT dovolilnice; ali(d) ustrezno dokumentacijo, ki dokazuje, da gre za netranzitno potovanje, in če je vozilo opremljeno z elektronsko ekotablico, mora biti ta ustrezno nastavljena.Pristojni avstrijski organi izdajo ekokarto proti plačilu stroškov izdelave in distribucije ekotočk in ekokart.3. Elektronske ekotablice so izdelane, programirane in nameščene v skladu s splošnimi tehničnimi specifikacijami, določenimi v Prilogi C. Ministrstvo za promet in komunikacije Nekdanje jugoslovanske Republike Makedonije je pooblaščeno za potrjevanje, programiranje in namestitev elektronskih ekotablic.Elektronska ekotablica je programirana tako, da vsebuje podatke o državi registracije in vrednost emisij Nox motornega vozila, kakor je navedeno v dokumentu o skladnosti proizvodnje (COP), opredeljenem v točki 4.Elektronska ekotablica se pritrdi na vetrobransko steklo motornega vozila. Namesti se v skladu s prilogo D. Je neprenosljiva.4. Voznik težkega tovornega vozila iz Nekdanje jugoslovanske Republike Makedonije, registriranega na dan 1. oktobra 1990 ali po tem datumu, je dolžan imeti pri sebi in na zahtevo predložiti dokument COP, oblikovan v skladu s Prilogo E, kot dokazilo o emisijah NOx navedenega vozila. Za težka tovorna vozila, ki so bila prvič registrirana pred 1. oktobrom 1990 ali za katere ni predložen noben dokument, se domneva, da je njihova vrednost COP 15,8 g/kWh.5. Ministrstvo za promet in komunikacije Nekdanje jugoslovanske Republike Makedonije je pooblaščeno za izdajanje dokumentov in elektronskih ekotablic iz odstavkov 2 do 4.6. Razen če vozilo uporablja elektronsko ekotablico, se zahtevano število ekotočk namesti na ekokarto in prečrta. Ekotočke se prečrtajo s podpisom na takšen način, da podpis sega čez ekotočke, pa tudi čez obrazec, na katerem so nameščene. Namesto podpisa se lahko uporabi štampiljka.Ekokarta, ki vsebuje zahtevano število ekotočk, se preda avstrijskim nadzornim organom, ki vrnejo kopijo z dokazilom o plačilu.Če je vozilo opremljeno z elektronsko ekotablico, se število ekotočk, enakovredno podatkom o emisiji NOx, ki so shranjeni v elektronski ekotablici vozila, po potrditvi, da vozilo opravlja tranzitno potovanje, ki zahteva ekotočke, odšteje od celotnega števila ekotočk, dodeljenih Nekdanji jugoslovanski Republiki Makedoniji. To opravi infrastruktura, ki jo pristojni avstrijski organi zagotovijo in upravljajo.Vozila, opremljena z elektronskimi ekotablicami, ki opravljajo bilateralna potovanja, morajo imeti tako nastavljeno elektronsko ekotablico, da ta pokaže, da je bilo pred vstopom na avstrijsko ozemlje izvršeno netranzitno potovanje.V primeru, če se elektronska ekotablica uporablja in če pride do menjave vlečnega vozila med tranzitnim potovanjem, je dokazilo o plačilu ob vstopu še naprej veljavno in se zadrži. Če vrednost novega vlečnega vozila COP prekorači vrednost, navedeno na obrazcu, se ob izhodu iz države dodatne ekotočke, nameščene na novo kartico, prečrtajo.7. Neprekinjena potovanja, ki vključujejo prehod avstrijske meje z vlakom, bodisi da gre za konvencionalni železniški prevoz bodisi kombinirani prevoz, ter cestni prehod meje pred železniškim prehodom ali po njem, se ne upoštevajo kot cestni tovorni tranzit prek Avstrije, ampak kot bilateralna potovanja.Za bilateralna potovanja štejejo tista neprekinjena tranzitna potovanja čez Avstrijo, ki uporabljajo naslednje železniške terminale:Fürnitz, Beljak Jug, Sillian, Innsbruck/Hall, Brennersee, Gradec.8. Ekotočke veljajo med 1. januarjem v letu, za katero so dodeljene, in 31. januarjem v naslednjem letu.9. Kršitve tega sporazuma s strani voznika težkega tovornega vozila iz Nekdanje jugoslovanske Republike Makedonije ali podjetja se obravnavajo v skladu z veljavno nacionalno zakonodajo.Komisija in pristojni organi Avstrije in Nekdanje jugoslovanske Republike Makedonije nudijo drug drugemu, v mejah svojih pristojnosti, upravno pomoč pri preiskavi in pregonu teh kršitev, zlasti z zagotovitvijo, da se ekokarte in elektronske ekotablice pravilno uporabljajo in obravnavajo.Nadzor se lahko po presoji države članice Evropske skupnosti izvaja tudi drugod kakor na meji, če se upošteva načelo nediskriminacije.10. Avstrijski nadzorni organi lahko ob upoštevanju načel sorazmernosti sprejmejo ustrezne ukrepe, če je vozilo opremljeno z elektronsko ekotablico in če nastopi vsaj ena od naslednjih okoliščin:(a) vozilo ali upravljavec vozila ponavlja kršitve;(b) v kvoti, dodeljeni Nekdanji jugoslovanski Republiki Makedoniji, ni več dovolj ekotočk;(c) stranka, ki ni pooblaščena stranka iz odstavka 3, ponaredi ali spremeni elektronsko ekotablico;(d) Nekdanja jugoslovanska Republika Makedonija ne dodeli vozilu dovolj ekotočk, da bi opravilo tranzitno potovanje;(e) vozilo nima ustrezne dokumentacije v skladu s točko (c) ali (d) odstavka 2, s katero bi utemeljilo, zakaj je elektronska ekotablica tako nastavljena, da kaže, da je bilo na avstrijskem ozemlju izvršeno netranzitno potovanje;(f) če v elektronski ekotablici, navedeni v Prilogi C, ni naloženih dovolj ekotočk za izvedbo tranzitnega potovanja.Avstrijski nadzorni organi lahko ob upoštevanju načela sorazmernosti sprejmejo ustrezne ukrepe, če vozilo ni opremljeno z elektronsko ekotablico in če nastopi vsaj ena od naslednjih okoliščin:(a) ekokarta ni predložena nadzornim organom v skladu z določbami tega sporazuma;(b) ekokarta je predložena, vendar je nepopolna ali nepravilna ali pa ekotočke niso pravilno nameščene;(c) vozilo nima ustrezne dokumentacije, s katero bi utemeljilo, da ne potrebuje ekotočk.11. Tiskane ekotočke, namenjene za namestitev na ekokarte, so na voljo vsako leto pred 1. novembrom preteklega leta.12. V primeru vozil, registriranih pred 1. oktobrom 1990, ki so menjala motor po tem datumu, se uporabi vrednost COP novega motorja. V takšnem primeru potrdilo, ki ga izda ustrezen organ, navaja menjavo motorja in podatke o novi vrednosti COP za emisije NOx.13. Tranzitno potovanje je izvzeto iz plačila ekotočk, če so izpolnjeni naslednji trije pogoji:(i) edini namen potovanja je predaja novega vozila ali sklopa vozil, in sicer od proizvajalcev do namembne točke v drugi državi;(ii) na vožnji se ne prevaža nobeno blago;(iii) vozilo ali sklop vozil ima ustrezne mednarodne dokumente za registracijo in izvozne registrske tablice.14. Tranzitno potovanje je izvzeto iz plačila ekotočk, če gre za etapo vožnje s praznim vozilom, ki je izvzeto iz plačila ekotočk, kakor je navedeno v Prilogi A, in če ima vozilo pri sebi ustrezno dokumentacijo, s katero to dokaže. Takšna ustrezna dokumentacija je lahko:- tovorni list, ali- izpolnjena ekokarta, na kateri ni nameščena nobena ekotočka, ali- ekokarta, izpolnjena z ekotočkami, ki so pozneje obnovljene.15. Vsi problemi, ki bi nastali pri upravljanju s tem režimom ekotočk, se predložijo Skupnosti/Odboru za promet Nekdanje jugoslovanske Republike Makedonije, predvidenem v členu 22 Sporazuma o prevozu, ki oceni okoliščine in priporoči ustrezne ukrepe. Vsak predviden ukrep se takoj izvrši, je sorazmeren in nediskriminacijski.Prosim, če potrdite soglasje vaše vlade k vsebini tega pisma.Sprejmite, Gospod, izraze mojega globokega spoštovanja.V imenu Sveta Evropske unije+++++ TIFF +++++PRILOGA APotovanja, za katera niso potrebne ekotočke1. Občasen prevoz blaga do letališč in z njih, kadar gre za preusmeritve poletov.2. Prevoz prtljage v priklopnikih, pripetih k potniškim vozilom, in prevoz prtljage do letališč in z njih z vsemi vrstami vozil.3. Prevoz poštnih pošiljk.4. Prevoz poškodovanih vozil ali vozil, potrebnih popravila.5. Prevoz odpadkov in fekalij.6. Prevoz živalskih trupel zaradi odstranitve.7. Prevoz čebel in ribjega zaroda.8. Prevoz trupel.9. Prevoz umetniških del na razstavo ali iz komercialnih namenov.10. Občasen prevoz blaga zaradi oglaševanja ali izobraževalnih namenov.11. Prevoz blaga, ki ga opravljajo podjetja za selitve, ki imajo ustrezno osebje in opremo.12. Prevoz opreme, pripomočkov in živali na gledališke, glasbene, kinematografske, športne ali cirkuške prireditve, razstave ali sejme ali z njih ali na radijska, kinematografska ali televizijska snemanja ali z njih.13. Prevoz rezervnih delov za ladje in letala.14. Vožnja praznega tovornega vozila, poslanega zaradi zamenjave vozila, ki se je pokvarilo v tranzitu, in nadaljevanje vožnje z nadomestnim vozilom, ki uporablja dovolilnico, izdano za prvo vozilo.15. Prevoz nujne medicinske pomoči (zlasti v primeru naravnih nesreč).16. Prevoz dragocenosti (npr. dragih kovin) v posebnih vozilih s policijskim spremstvom ali drugo varnostno službo.PRILOGA B+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++PRILOGA CSplošne tehnične lastnosti elektronske ekotabliceNaprava za komunikacijo na kratko razdaljo — voziloPredhodni standardi in tehnična poročila, pomembna za DSRCV zvezi s komunikacijo na kratko razdaljo med vozili in obcestno infrastrukturo je treba izpolnjevati naslednje zahteve, navedene v CEN/TC 278:(a) prENV278/No 62 "DSRC physical layer using microwave at 5,8 GHz";(b) prENV278/No 64 "DSRC data link layer";(c) prENV278/No 65 "DSRC application layer".Preskus tipaDobavitelj elektronske ekotablice mora za te naprave predložiti potrdila o preskusu tipa, ki jih izda ustanova, pooblaščena za testiranje, in ki potrjujejo skladnost z vsemi mejnimi vrednostmi, ki so navedene v sedanjem standardu I-ETS 300674.Pogoji za delovanjeElektronska ekotablica za avtomatski ekotočkovni sistem mora jamčiti zahtevano funkcionalnost v naslednjih pogojih delovanja:- razmere v okolici: temperatura od −25 °C do + 70 °C,- vremenske razmere: vse možnosti,- promet: večpasovni, tekoč,- razpon hitrosti: od "zaustavitve" do 120 km/h.Zgoraj navedeni pogoji delovanja so najmanjše zahteve do sprejetja predhodnih standardov, pomembnih za DSRC.Elektronska ekotablica se sme odzivati samo na mikrovalovne signale, značilne za uporabo, za katero je predvidena.Elektronska ekotablicaIdentifikacijaVsaka elektronska ekotablica mora imeti posebno identifikacijsko številko. Poleg števila števk, potrebnega za samo identifikacijo, mora to število vsebovati tudi kontrolni seštevek zaradi preverjanja celote.NamestitevElektronska ekotablica je predvidena za namestitev na notranjo stran vetrobranskega stekla tovornjaka ali vlečnega vozila. Namesti se tako, da se ne da odtrgati z vozila.Tranzitna deklaracijaElektronska ekotablica mora imeti možnost vnosa podatkov za prijavo potovanja, izvzetega iz plačila ekotočk.Zaradi nadzora mora biti ta vnos podatkov jasno viden na elektronski ekotablici; sicer pa mora biti možno nastaviti elektronsko ekotablico na določen začetni položaj. V vsakem primeru mora biti zagotovljeno, da se pri ocenjevanju v okviru sistema upošteva samo status v trenutku vnosa.Zunanja označbaVsaka elektronska ekotablica mora biti jasno prepoznavna tudi ob vizualnem pregledu. V ta namen mora biti zgoraj navedena posebna identifikacijska številka nameščena na površino tako, da se je ne da izbrisati.Elektronska ekotablica mora biti označena z neodstranljivo, neizbrisno označbo v obliki samolepilnih nalepk. Ta označba mora pokazati število ekotočk za posamezno vozilo (5, 6, … 16).Te posebne nalepke morajo biti zaščitene pred ponarejanjem; morajo biti mehansko obstojne in odporne proti svetlobi in temperaturi. Imeti morajo veliko lepilno moč in vsak poskus njihove odstranitve mora imeti za posledico njihovo uničenje.NedotakljivostOkvir mora biti tako projektiran, da je vsakršna manipulacija z notranjimi sestavnimi deli izključena in da se da vsak poseg pozneje odkriti.SpominElektronska ekotablica mora imeti zadostno spominsko zmogljivost, da se shranijo naslednji podatki:- identifikacijska številka,- podatki o vozilu:- vrednost COP,- podatki o poslovnem dogodku:- identifikacija mejne točke,- datum/čas,- status prijave potovanja,- podatki o blokiranjih (uvrstitvah na črno listo),- statusni podatki:- manipulacija,- stanje baterije,- status zadnje komunikacije.Spomin mora imeti vsaj 30 % rezervo.PRILOGA DZahteve glede namestitve elektronske ekotablice+++++ TIFF +++++Elektronska ekotablica mora biti nameščena na notranji strani vetrobranskega stekla na označeni površini (prikazani zgoraj) z naslednjimi dimenzijami:x = 100 cmy = 80 cm.PRILOGA E+++++ TIFF +++++B. Pismo Nekdanje jugoslovanske republike MakedonijeSkopje, 12. decembra 2002Gospod,V čast mi je, da se sklicujem na vaše pismo št. SGS2/8274 z dne 29. oktobra 2002, v katerem me obveščate, da je bilo na pogajanjih med delegacijo Republike Makedonije in delegacijo Evropske skupnosti, v skladu z določbami člena 12(3)(b) Sporazuma med Republiko Makedonijo in Evropsko skupnostjo na področju prevoza dogovorjeno naslednje:"1. Ekotočke (pravice tranzitnega prevoza) za težka tovorna vozila iz Republike Makedonije, ki prehajajo čez Avstrijo, so dodeljene na naslednji način:za leto 1999: | 57401 ekotočk; |za leto 2000: | 55079 ekotočk; |za leto 2001: | 53641 ekotočk; |za leto 2002: | 49549 ekotočk; |za leto 2003: | 44240 ekotočk. |Dodatne ekotočke se dodelijo uporabnikom ceste"Rollende Landstraße"iz Republike Makedonije do največ 50 % celotnega števila ekotočk za leto, kakor sledi:za leto 1999: | 28700 ekotočk, |za leto 2000: | 27540 ekotočk, |za leto 2001: | 26820 ekotočk, |za leto 2002: | 24775 ekotočk, |za leto 2003: | 22120 ekotočk. |Ekotočke za uporabnike ceste Rollende Landstraße se dodelijo organom Republike Makedonije, in sicer se za vsaki dve povratni potovanji, opravljeni na cesti RoLa, dodelijo ekotočke za dve cestni vožnji.Avstrijsko podjetje za kombinirani prevoz, Ökombi, redno, vsak mesec, predloži Ministrstvu za promet in komunikacije Republike Makedonije mesečne podatke o uporabnikih kombiniranega prevoza iz Republike Makedonije v tranzitu čez Avstrijo.Sistem ekotočk se uporabi s 1. januarjem 2002.Tranzitna potovanja, izvršena v okoliščinah, navedenih v Prilogi A ali v okviru ECMT dovolilnic, so izvzeta iz sistema ekotočk.2. Na ozemlju Avstrije mora voznik težkega tovornega vozila iz Republike Makedonije imeti pri sebi in na zahtevo nadzornih organov dati na voljo v pregled:(a) pravilno izpolnjen standardni obrazec ali avstrijsko potrdilo o plačilu ekotočk za zadevno potovanje, oblikovano v skladu s Prilogo B, v nadaljnjem besedilu navedeno kot "ekokarta"; ali(b) elektronsko napravo, nameščeno na motorno vozilo, ki omogoča avtomatsko odštevanje ekotočk, v nadaljnjem besedilu navedeno kot "elektronska ekotablica"; ali(c) ustrezno dokumentacijo, ki dokazuje, da gre za tranzitno potovanje, oproščeno ekotočk, kakor je opredeljeno v Prilogi A ali v okviru ECMT dovolilnic; ali(d) ustrezno dokumentacijo, ki dokazuje, da gre za netranzitno potovanje, in če je vozilo opremljeno z elektronsko ekotablico, mora biti ta ustrezno nastavljena.Pristojni avstrijski organi izdajo ekokarto proti plačilu stroškov izdelave in distribucije ekotočk in ekokart.3. Elektronske ekotablice so izdelane, programirane in nameščene v skladu s splošnimi tehničnimi specifikacijami, določenimi v Prilogi C. Ministrstvo za promet in komunikacije Republike Makedonije je pooblaščeno za potrjevanje, programiranje in namestitev elektronskih ekotablic.Elektronska ekokartica je programirana tako, da vsebuje podatke o državi registracije in vrednost emisije NOxmotornega vozila, kakor je navedeno v dokumentu o skladnosti proizvodnje (COP), opredeljenem v odstavku 4.Elektronska ekotablica se pritrdi na vetrobransko steklo motornega vozila. Namesti se v skladu s prilogo D. Je neprenosljiva.4. Voznik težkega tovornega vozila iz Republike Makedonije, registriranega na dan 1. oktobra 1990 ali po tem datumu, je dolžan imeti pri sebi in na zahtevo predložiti dokument COP, oblikovan v skladu s Prilogo E, kot dokazilo o emisijah NOx navedenega vozila. Za težka tovorna vozila, ki so bila prvič registrirana pred 1. oktobrom 1990 ali za katere ni predložen noben dokument, se domneva, da je njihova vrednost COP 15,8 g/kWh.5. Ministrstvo za promet in komunikacije Republike Makedonije je pooblaščeno za izdajanje dokumentov in elektronskih ekotablic, navedenih v odstavkih 2 do 4.6. Razen če vozilo uporablja elektronsko ekotablico, se zahtevano število ekotočk namesti na ekokarto in prečrta. Ekotočke se prečrtajo s podpisom na takšen način, da podpis sega čez ekotočke, pa tudi čez obrazec, na katerem so nameščene. Namesto podpisa se lahko uporabi štampiljka.Ekokarta, ki vsebuje zahtevano število ekotočk, se preda avstrijskim nadzornim organom, ki vrnejo kopijo z dokazilo o plačilu.Če je vozilo opremljeno z elektronsko ekotablico, se število ekotočk, enakovredno podatkom o emisiji NOx, ki so shranjeni v elektronski ekotablici vozila, po potrditvi, da vozilo opravlja tranzitno potovanje, ki zahteva ekotočke, odšteje od celotnega števila ekotočk, dodeljenih Republiki Makedoniji. To opravi infrastruktura, ki jo pristojni avstrijski organi zagotovijo in upravljajo.Vozila, opremljena z elektronskimi ekotablicami, ki opravljajo bilateralna potovanja, morajo imeti tako nastavljeno elektronsko ekotablico, da ta pokaže, da je bilo pred vstopom na avstrijsko ozemlje izvršeno netranzitno potovanje.V primeru, če se elektronska ekotablica uporablja in če pride do menjave vlečnega vozila med tranzitnim potovanjem, je dokazilo o plačilu ob vstopu še naprej veljavno in se zadrži. Če vrednost novega vlečnega vozila COP prekorači vrednost, navedeno na obrazcu, se ob izhodu iz države dodatne ekotočke, nameščene na novo karto, prečrtajo.7. Neprekinjena potovanja, ki vključujejo prehod avstrijske meje z vlakom, bodisi da gre za konvencionalni železniški prevoz bodisi kombinirani prevoz, ter cestni prehod meje pred železniškim prehodom ali po njem, se ne upoštevajo kot cestni tovorni tranzit čez Avstrijo, ampak kot bilateralna potovanja.Za bilateralna potovanja štejejo tista neprekinjena tranzitna potovanja čez Avstrijo, ki uporabljajo naslednje železniške terminale:Fürnitz, Beljak Jug, Sillian, Innsbruck/Hall, Brennersee, Gradec.8. Ekotočke veljajo med 1. januarjem v letu, za katero so dodeljene, in 31. januarjem v naslednjem letu.9. Kršitve tega sporazuma s strani voznika težkega tovornega vozila Republike Makedonije ali podjetja se obravnavajo v skladu z veljavno nacionalno zakonodajo.Komisija in pristojni organi Avstrije in Republike Makedonije nudijo drug drugemu, v mejah svojih pristojnosti, upravno pomoč pri preiskavi in pregonu teh kršitev, zlasti z zagotovitvijo, da se ekokarte in elektronske ekotablice pravilno uporabljajo in obravnavajo.Nadzor se lahko po presoji države članice Evropske skupnosti izvaja tudi drugod kakor na meji, če se upošteva načelo nediskriminacije.10. Avstrijski nadzorni organi lahko ob upoštevanju načel sorazmernosti sprejmejo ustrezne ukrepe, če je vozilo opremljeno z elektronsko ekotablico in če nastopi vsaj ena od naslednjih okoliščin:(a) vozilo ali upravljavec vozila ponavlja kršitve;(b) v kvoti, dodeljeni Republiki Makedoniji, ni več dovolj ekotočk;(c) stranka, ki ni pooblaščena stranka iz odstavka 3, ponaredi ali spremeni elektronsko ekotablico;(d) Republika Makedonija ne dodeli vozilu dovolj ekotočk, da bi opravilo tranzitno potovanje;(e) vozilo nima ustrezne dokumentacije v skladu s točko (c) ali (d) odstavka 2, s katero bi utemeljilo, zakaj je elektronska ekotablica nastavljena tako, da kaže, da je bilo na avstrijskem ozemlju izvršeno netranzitno potovanje;(f) če v elektronski ekotablici, navedeni v Prilogi C, ni naloženih dovolj ekotočk za izvedbo tranzitnega potovanja.Avstrijski nadzorni organi lahko ob upoštevanju načela sorazmernosti sprejmejo ustrezne ukrepe, če vozilo ni opremljeno z elektronsko ekotablico in če nastopi vsaj ena od naslednjih okoliščin:(a) ekokarta ni predložena pristojnim nadzornim organom v skladu z določbami tega sporazuma;(b) ekokarta je predložena, vendar je nepopolna ali nepravilna ali pa ekotočke niso pravilno nameščene;(c) vozilo nima ustrezne dokumentacije, s katero bi utemeljilo, da ne potrebuje ekotočk.11. Tiskane ekotočke, namenjene za namestitev na ekokarte, so na voljo vsako leto pred 1. novembrom preteklega leta.12. V primeru vozil, registriranih pred 1. oktobrom 1990, ki so menjala motor po tem datumu, se uporabi vrednost COP novega motorja. V takšnem primeru potrdilo, ki ga izda ustrezen organ, navaja menjavo motorja in podatke o novi vrednosti COP za emisije NOx.13. Tranzitno potovanje je izvzeto iz plačila ekotočk, če so izpolnjeni naslednji trije pogoji:(i) edini namen potovanja je predaja novega vozila ali sklopa vozil, in sicer od proizvajalcev do namembne točke v drugi državi;(ii) na vožnji se ne prevaža nobeno blago;(iii) vozilo ali sklop vozil ima ustrezne mednarodne dokumente za registracijo in izvozne registrske tablice.14. Tranzitno potovanje je izvzeto iz plačila ekotočk, če gre za etapo vožnje s praznim vozilom, ki je izvzeto iz plačila ekotočk, kakor je navedeno v Prilogi A, in če ima vozilo pri sebi ustrezno dokumentacijo, s katero to dokaže. Takšna ustrezna dokumentacija je lahko:- tovorni list, ali- izpolnjena ekokarta, na katero ni nameščena nobena ekotočka, ali- ekokarta, izpolnjena z ekotočkami, ki so pozneje obnovljene.15. Vsi problemi, ki bi nastali pri upravljanju s tem režimom ekotočk, se predložijo Skupnosti/Odboru za promet Republike Makedonije, predvidenem v členu 22 Sporazuma o prevozu, ki oceni okoliščine in priporoči ustrezne ukrepe. Vsak predviden ukrep se takoj izvrši, je sorazmeren in nediskriminacijski.Prosim, če potrdite soglasje vaše vlade k vsebini tega pisma."V čast mi je potrditi, da se moja vlada strinja z vsebino vašega pisma.Vaše pismo in to pismo predstavljata podpis tega sporazuma med Republiko Makedonijo in Evropsko skupnostjo.Vendar pa izjavljam, da Republika Makedonija ne sprejema naziva, ki je v vašem pismu uporabljen za mojo državo, kajti ime moje države, navedeno v ustavi, je Republika Makedonija.Sprejmite, Gospod, izraze mojega globokega spoštovanja.V imenu Vlade Republike Makedonije+++++ TIFF +++++C. Pismo Evropske skupnostiBruselj, 5. marca 2003Gospod,V čast mi je potrditi prejem vašega pisma z dne 12. decembra 2002.Evropska skupnost ugotavlja, da je uspešno izvedena izmenjava pisem med predsedujočim Sveta Evropske unije in ministrom za promet in komunikacije vaše države, ki se dogovorita v skladu z določbami člena 12(3)(b) Sporazuma na področju prevoza, podpisanega dne 29. aprila 1997, za način izračunavanja in podrobna pravila ter postopke za upravljanje in nadzor ekotočk med pogodbenicama ter v skladu z določbami člena 11 in člena 14(2) Protokola 9 k Aktu o pristopu Avstrije, Finske in Švedske k Evropski uniji iz leta 1994, ki ureja sistem ekotočk, veljaven v Evropski skupnosti.Tega ni mogoče razlagati tako, da Evropska unija na kakršenkoli način sprejema ali priznava katero koli drugo ime kot ime "Nekdanja jugoslovanska republika Makedonija".Sprejmite, Gospod, izraze mojega globokega spoštovanja.V imenu Sveta Evropske unije+++++ TIFF +++++--------------------------------------------------